'স্যান্ডওয়াক', সত্যিই নয় বছরের ওই জীবনে, চিন্তার ও প্রশান্তির কী এক প্রক্রিয়া ! আমাদের আজকের জীবনে এমন একটি পথ খুঁজে পাওয়া তো এখন দুঃসাধ্য ! একসময় চট্টগ্রামের সিআরবির পাহাড়ের খাঁজে খাঁজে এমন কিছু 'বালিপথ' ছিল, অলস বিকেলে সেখানে গাছগাছালির ভেতরে হেঁটেছি, সকালে ফুটবল খেলায় পায়ের জোর বাড়ানোর জন্য দৌড়েছি। অনেকদিন হলো সে 'বালিপথ'গুলো নষ্ট হয়ে গেছে, প্রধান কারণ আমার কাছে মনে হয়েছে ঢালাও বিজাতীয় ইউক্যালিপটাস লাগানো। এরকম আরো কিছু 'বালিপথ' ছিল জেমস ফিনলে ও বাংলাদেশ চা বোর্ডের পাহাড়ে, সেগুলোও এখন আর নেই, [..]